kardosdrur/scandi-wiki huggingface dataset:
Tiffany Trump

Tiffany Ariana Trump (født  13. oktober 1993 i New York) er en amerikansk model og sanger, og hun er datter af den forhenværende præsident, Donald Trump.

Barndom og uddannelse 
Tiffany blev født 13. oktober 1993 i New York. Hun er det eneste barn i forholdet mellem Donald Trump og Marla Maples. Tiffany voksede op hos sin mor i Californien, hvor hun boede indtil hun afsluttede high school. Hun studerede ved Viewpoint School i Calabasas Hun studerede i 2016 ved University of Pennsylvania, både sociologi og byplanlægning.Derefter tog hun juraeksamen ved George Washington University i 2020.

Karriere

Musik og mode 
Mens Tiffany studerede på University of Pennsylvania, udgav hun sin single "Like a Bird" i 2014. Senere i et interview med Oprah Winfrey tilkendegav hun, at hun overvejede at gøre hendes musikkarriere til en professionel karriere. Hun arbejdede som praktikant hos modemagasinet Vogue og blev i 2016 model på et modeshow af Andrew Warren under New York Fashion Week.

Sociale medier 
Trump er aktiv på Instagram, hvor hun i 2016 havde flere end 100.000 følgere. Hun var også en del af en gruppe med andre kendte arvinger, herunder Kyra Kennedy, datter af Robert F. Kennedy Jr., Gaïa Matisse, oldebarn af kunstneren Henri Matisse, og EJ Johnson.

Personlige liv 
Ifølge Trump selv er hun registreret i Pennsylvania som Republikaner. Under det Amerikanske præsidentvalg i 2016, hvor hendes far vandt den republikanske valgkamp, optrådte hun sammen med andre medlemmer af familien i kampagne-aktiviteter. Under den republikanske konvention var hun en af talerne på den anden aften.

Referencer

Eksterne henvisninger

 
 

Modeller fra USA
Sangere fra USA
Donald Trump
Arninge Kirke

Arninge Kirke er en kirke i Arninge Sogn på Lolland. Den er opført omkring 1200 i teglsten, og regnes for en af de ældste kirker på egnen. Den har oprindeligt været herredskirke i det tidligere Arninge Herred.

Kirken har intet tårn, men en klokkestabel fra middelalderen, der er placeret på kirkegården. Denne klokkestabel har dannet baggrund for en lignende klokkestabel, der er blevet opført på det arkæologiske frilandsmuseum Middelaldercentret ved Sundby på Vestlolland.

Altertavlen er udført i bruskbarokstil af Henrik Werner i 1644. Kirken var oprindeligt indviet til Jomfru Maria.

Referencer

Eksterne henvisninger 

 Arninge Kirke hos KortTilKirken.dk

Kirker i Lolland Kommune
Kirker i Lolland-Falsters Stift
Kirker i Maribo Amt
Tusmørke (album)

Tusmørke er det andet studiealbum fra det danske folkmetalband Huldre. Det blev udgivet i den 3. november 2016 og blev godt modtaget af anmelderne.

Spor 
 "Jagt" - 3:44	 
 "Hindeham" - 4:28	 
 "Varulv" - 5:02	 
 "Underjordisk" - 3:22	 
 "Skifting" - 5:48	 
 "Fæstemand" - 8:08	 
 "Mørke" - 4:47	 
 "Tæring" - 3:24	 
 "Nattesorg" - 7:14

Personel 
 Bjarne Kristiansen - bas
 Jacob Lund - trommer, percussion
 Lasse Olufson  - guitar
 Laura Emilie Beck - violin
 Nanna Barslev - vokal
 Troels Dueholm Nørgaard - fløjte, drejelire, skalmeje

Referencer

Eksterne henvisninger 
Huldre - Tusmørke på Discogs
Tusmørke på Encyclopaedia Metallum

Album fra 2012
Folkemetal-album
Album fra Danmark
Jacob Lund (musiker)

Jacob Lund er en dansk percussionist, der er kendt fra folktronicagruppen Asynje, middelaldermusikgruppen Virelai samt folkmetalgruppen Huldre. Ydermere er han live-percussionist for Heilung.

Diskografi

Med Asynje 
 2014 Færd
 2015 Galdr

Med Virelai 
 2011 Fra bølger og bjerge
 2014 I danser vel

Med Huldre 
 2010 Huldre (demo)
 2012 Intet Menneskebarn
 2016 Tusmørke

Referencer

Eksterne henvisninger 
 

Percussionister fra Danmark
Virelai
Folkemusikere fra Danmark
Inverness-shire

Inverness-shire (gælisk: Siorrachd Inbhir Nis) er et historisk county i Skotland. Med et areal på 10.906 km2, der dækker en stor del af Det skotske højland, er det Skotlands største county, selvom det med blot 67.733 indbyggere eller omkring 1,34% af Skotlands befolkning, også er er et af de mindst befolkede counties.

Referencer 

Skotlands geografi
Adama Barrow

Adama Barrow (født 16. februar 1965) er en gambiansk politiker og nuværende præsident i Gambia. Han blev taget i ed ved en ceremoni afholdt på den gambianske ambassade i Dakar i Senegal den 19. januar 2017, efter Barrow vandt præsidentvalget i 2016. Hans ret til præsidentposten er omstridt af den foregående præsident Yahya Jammeh. Barrow er medlem af partiet United Democratic Party (UDP). Forud for sin præsidentkampagne, var han kasserer i UDP og drev et ejendomsmæglersfirma. Han etablerede firmaet, Majum Real Estate, i 2006 efter han vendte hjem fra sine studier i London i England. Den 21. januar forlod Jammeh Gambia og drog i eksil efter en aftale med ECOWAS, hvilket betød at magtskiftet kunne forsætte og Barrow blev endegyldigt præsident. Ved Præsidentvalget i Gambia 2021 blev Barrow genvalgt.

Referencer

Eksterne henvisninger 

Gambias præsidenter
Nuværende statsoverhoveder
Frederik Tingager

Frederik Tingager (født 22. februar 1993) er en dansk fodboldspiller, der spiller som central forsvarer for den danske superligaklub AGF.

Karriere

Tuse IF og Brøndby IF 
I 1996 startede Frederik Tingager sin ungdomskarriere i hans barndomsklub, Tuse I.F. Efter at have tilbragt karrierens ti første år i Tuse, valgte han i 2006 at flytte til det lokale divisionshold, Holbæk B&I., hvor han tilbragte de næste tre år. I 2009 blev han hentet til Brøndby I.F.'s ungdomsakademi, hvor han havde kontrakt til 2012.

Holbæk B&I 
Frederik Tingager forlod Brøndby I.F. og tog derfor beslutningen om at tage retur til Holbæk B&I i 2012, hvor han skrev under på en toårige kontrakt. I ultimo 2014 skrev Tingager under på en toethalvtårig forlængelse af sin kontrakt med Holbæk B&I.

Odense Boldklub 
Den 8. december 2015 blev det offentliggjort, at Frederik Tingager skiftede til Odense Boldklub på en aftale frem til sommeren 2018 efter at have været til prøvetræning i klubben i november. Han fik sin debut i Superligaen den 8. maj 2016, da han startede inde og spillede alle 90 minutter i 0-1-nederlaget hjemme til F.C. København, men pådrog sig under kampen en revne i det ene kindben.

Han scorede sit første mål i Superligaen den 29. maj, da han scorede OB's første mål i 3-2-sejren hjemme over AaB.

Eintracht Braunschweig 
Den 3. januar 2018 blev Tingager solgt til Braunschweig, som spiller i 2. Bundesliga. Han forlod klubben på en fri transfer ved udgangen af 2018.

AGF 
Tingager skiftede 4. januar 2019 til AGF i den danske Superliga.

Han skrev i medio december 2020 under på en fireårig kontraktforlængelse, således parterne havde papir på hinanden frem til sommeren 2025.

Referencer

Eksterne henvisninger 

Fodboldspillere fra Danmark
Fodboldspillere fra Brøndby IF
Fodboldspillere fra Holbæk B&IF
Fodboldspillere fra Odense Boldklub
Fodboldspillere fra Eintracht Braunschweig
Fodboldspillere fra AGF
Yao Dieudonne

Yao Dieudonne (født 14. maj 1997) er en ivoriansk fodboldspiller, der spiller for Kolding IF.

Klubkarriere 
I 2017-18-sæsonen var han udlejet til Vendsyssel FF i 1. division. Dermed var han med til at hjælpe klubben med at rykke op i landets bedste række, Alka Superliga til 2018-19-sæsonen.

Referencer

Eksterne henvisninger 

Fodboldspillere fra Elfenbenskysten
Fodboldspillere fra Odense Boldklub
Fodboldspillere fra Vendsyssel F.F.
Mark Brink

Mark Brink Christensen (født 15. marts 1998 i Esbjerg, Danmark) er en dansk fodboldspiller, der spiller for Silkeborg IF.

Karriere

Esbjerg fB 
Brink blev flyttet op i førsteholdstruppen i efteråret 2015 i en alder af 17. Han vandt i marts 2015 Årets Talent, der uddeles af DBU.

Han fik den 1. oktober 2015 sin førsteholdsdebut i pokalturneringen imod Søhus Stige BK, som Esbjerg fB vandt 9-0. Han fik sin officielle debut for Esbjerg fB den 4. april 2016 i en alder af 18 år, da han startede inde og spillede de første 62 minutter i 1-0-sejren over Viborg FF.

Referencer

Eksterne henvisninger 
 Mark Brink på Esbjerg fB's hjemmeside

Fodboldspillere fra Danmark
Fodboldspillere fra Esbjerg fB
Sofiegade

Sofiegade er en gade på Christianshavn i København. Den går fra Christianshavns Kanal i nordvest til Christianshavns Voldgade og Christianshavns Vold i sydøst og krydser Dronningensgade og Prinsessegade undervejs. Gaden er formentlig opkaldt efter dronning Sophie af Mecklenburg (1559-1631), der var mor til kong Christian 4., som stod bag anlæggelse af Christianshavn.

Historie 
Sofiegade er en af de gader, der stammer fra grundlæggelsen af Christianshavn i begyndelse af 1600-tallet. Den hed oprindeligt Sankt Sofie Gade og fungerede som et modstykke til Sankt Annæ Gade på den modsatte side af den parallelle Torvegade. Sankt Sofie Gade lå ligesom nutidens Sankt Annæ Gade på begge sider af Christianshavns Kanal men uden nogen bro som forbindelse. De to dele af gaden blev med tiden kendt som henholdsvis Store Sofiegade og Lille Sofiegade.

Grunden på hjørnet af Store Sofiegade og Prinsessegade, nærmest Christianshavns Vold, blev i 1732 overtoget af en brygger og benyttet til et bryggeri og en forlystelseshave. Få år efter blev det omdannet til en klædefabrik. I 1786 blev ejendommen overtaget af Thomas Potter og omdannet til et jernstøberi. Potter boede selv på stedet fra omkring 1806 og indtil sin død i 1811. Nogle af hans ansatte boede også i gaden. Jernstøberiet var i drift indtil 1927 og blev revet ned i 1970, hvorefter boligkomplekset Voldens Perle blev opført på stedet.

Lille Sofiegade, der lå på den anden side af kanalen, forsvandt i 1868, da industrien i området voksede. Store Sofiegade hed derefter blot Sofiegade.

Bygninger og beboere 
Sofiebadet i nr. 15A er en offentlig badeanstalt fra 1909. Det blev tegnet af Hans Wright og var i brug indtil 1997. Bygningen blev fredet i 2000 og er siden genåbnet som et wellnesscenter. Den moderne bygning i nr. 3-7 er en del af kollegiet Sofiegården, der er opkaldt efter gaden. Den fredede Steinfass' Gård, der vender ud mod Christianshavns Kanal, er også en del af kollegiet.

Noter

Eksterne henvisninger 
 Sofiegade  på indenforvoldene.dk

Gader i Indre By (København)
Alcossebre

Alcossebre (spansk: Alcocéber eller Alcocebre) er en lille by ved middelhavskysten i regionen Valencia i Spanien. Den tilhører Alcalà de Xivert kommune i comarca Baix Maestrat i provinsen Castellón. Byen havde 2.151 indbyggere i 2008.

Alcossebre er hovedsagelig en turistby. Den har fire strande: Carregador, El Romà, El Moro og Manyetes (eller Tropicana).

Eksterne henvisninger 
 Information om Alcossebre 

Byer i Valencia-regionen
Sagunto

Sagunto (catalansk: Sagunt) er en antik by i Spanien, i nutidens frugtbare distrikt Camp de Morvedre i provinsen Valencia i den østlige del af landet. Den er beliggende et sted som er præget af bakker, 33 km nord for Valencia, nær Costa del Azahar ved Middelhavet.

Eksterne henvisninger 
 

Byer i Valencia-regionen
Spaniens historie
Fyrstendømmet Bulgarien

Fyrstendømmet Bulgarien () var en de facto uafhængig stat, men de jure en vasalstat under Det Osmanniske Riges suverænitet. Fyrstendømmet blev etableret af Berlin-traktaten i 1878.

Noter 

Bulgariens historie
Bulgarien
Forhenværende lande på Balkan
Hesalight

Lampevirksomheden Hesalight blev stiftet af direktør Lars Nørholt og viste sig efter Dagbladet Børsens afsløringer i marts 2016 at være en af de værste erhvervsskandaler i nyere tid, hvor Danske Bank, PenSam, PensionDanmark og IKEA tilsammen har tabt op til 750 millioner kroner på et obligationslån som følge af omfattende bedrageri og svindel.

Forud for afsløringen af skandalen var Hesalight blevet fremhævet som en solstrålehistorie af Vækstfonden, der havde ydet et såkaldt "grønt lån" til virksomheden, og Vækstfondens investeringsdirektør Rolf Kjærgaard vurderede at Hesalight var godt eksempel på en sund virksomhed som udvikler nye grønne løsninger. 

Derudover blev Hesalight også fremhævet af daværende statsminister Helle Thorning-Schmidts i forbindelse med en tale ved Folketingets afslutningsdebat den 29. maj 2013, hvor hun udtalte:

Afsløringen af skandalen begyndte med at en række store virksomheder som A.P. Møller-Mærsk, Arla og Novo Nordisk, som selskabet havde omtalt som nøglekunder i prospektet, alle afviste den påstand og benægtede at have handlet med Hesalight. 

Sagen endte med at Erhvervsstyrelsen forkastede regnskaberne, Hesalight blev erklæret konkurs og Lars Nørholt blev sigtet af Bagmandspolitiet. Der blev efterfølgende rejst tiltale mod Lars Nørholt for bedrageri, dokumentfalsk, mandatsvig, skyldnersvig og momssvig - alt sammen af særlig grov karakter og for et samlet beløb på over en halv milliard danske kroner.

I 2023 blev en dom stadfæstet, hvor direktøren Lars Nørholt og to bestyrelsesmedlemmer skal betale 200 millioner kroner tilbage.

Kilder 

Møbelproducenter i Danmark
Forbrydelser i Danmark
Folkerepublikken Bulgarien

Folkerepublikken Bulgarien ( Narodna republika Bǎlgariya (NRB)) var det officielle navn for Bulgarien, da landet var en socialistisk republik. Folkerepublikken Bulgarien eksisterede fra 1946 til 1990, og det bulgarske kommunistparti herskede sammen med sin koalitionspartner, den Bulgarske agrariske nationalunion. Bulgarien var en del af COMECON, medlem af Warszawapagten og en tæt allieret af Sovjetunionen under den kolde krig.

Bulgariens historie
Forhenværende lande på Balkan
Tidligere socialistiske republikker
Heinrich Hess

Heinrich Hess henviser til blandt andre:

 Heinrich Ludwig von Hess (1719-1784) – tysk forfatter
 Heinrich Maria von Hess (1798-1863) – tysk kunstner
 Heinrich von Hess (1788-1870) – østrigsk feltmarskal
 Heinrich Hess (kanoroer) (1928-1993) – tysk kanoroer
Kent Robin Tønnesen

Kent Robin Tønnesen (født 1. juni 1991 i Partille, Sverige) er en norsk håndboldspiller, der til dagligt spiller for Veszprém Handball i Ungarn og det norske håndboldlandshold.

Galleri

Referencer

Eksterne henvisninger 

Håndboldspillere fra Sverige
Håndboldspillere fra Norge
Håndboldspillere fra Füchse Berlin
Deltagere for Norge ved sommer-OL 2020
Håndboldspillere ved sommer-OL 2020
Peter Balling

Peter Balling Christensen (født d. 5. april 1990 i Skive) er en dansk håndboldspiller, som spiller for Bjerringbro-Silkeborg Håndbold og har tidligere repræsenteret Danmarks herrehåndboldlandshold. Ballings foretrukne position er højre back.

Han deltog under EM i håndbold 2016 i Polen og EM i håndbold 2018 i Kroatien.

Referencer

Eksterne henvisninger 

Håndboldspillere fra Danmark
Personer fra Skive
Torbjørn Bergerud

Torbjørn Sittrup Bergerud (født 16. juli 1994) er en norsk håndboldspiller, der spiller for Kolstad Håndball og det norske håndboldlandshold.

Referencer

Eksterne henvisninger 

Håndboldspillere fra Norge
Personer fra Drammen
Olympiske håndboldspillere fra Norge
Deltagere for Norge ved sommer-OL 2020
Håndboldspillere ved sommer-OL 2020
Viktor Östlund

Viktor Östlund (født 19. Januar 1992) er en svensk håndboldspiller, der spiller for TTH Holstebro 
og for det svenske håndboldlandshold.

Referencer 

Håndboldspillere fra Sverige
Shadrach-Amie Nsoni

Shadrach-Amie Nsoni (født 23. januar 1998) er en congolesisk håndboldspiller, med rødder i Vrå, der spiller for HC Midtjylland.

Referencer 

Håndboldspillere fra Team Tvis Holstebro
Håndboldspillere fra Lemvig-Thyborøn Håndbold
Håndboldspillere fra Republikken Congo
The Eclectic Moniker (album)

The Eclectic Moniker er den danske indiebands The Eclectic Monikers selvbetitlede debutalbum, der blev udgivet i 2012.

Albummet modtog hovedsageligt positive anmeldelser, og det modtog fire ud af seks stjerner i musikmagasinet GAFFA. Det nåede at tilbringe tre uger på Album Top-40 med en niendeplads som højeste placering.

Spor 
 "Typewriter Tip Tip Tip" - 3:05
 "Easter Island" - 3:12
 "From All Of Us" - 3:30
 "Polaroids" - 2:17
 "Going To Paris" - 3:22
 "Terminal" - 3:57
 "Fireworks" - 3:24
 "Billboards" - 3:33
 "Two Officers" - 3:46
 "A Million Balloons" - 4:42
 "Aquarium" - 3:44
 "Sunshine Song" - 7:21

Referencer

Eksterne henvisninger 
The Eclectic Moniker på discogs

Popalbum fra Danmark
Album fra 2012
Johann von Staupitz

Johann von Staupitz (født omtrent 1465, død 28. december 1524) var en tysk teolog.

Staupitz var generalvikar for Augustinereremitterne, i hvis kloster i Erfurt Luther 1505 blev optaget. Staupitz var af adelig slægt og velanskrevet hos kurfyrst Frederik den Vise. Han var ikke nogen fremragende teolog, men en betydelig personlighed, og han øvede en stor indflydelse på ungdommen. I 1502 medvirkede han ved indretningen af universitetet i Wittenberg og blev selv professor dér, hvilken stilling han beklædte indtil 1512. På Luther fik han en stor religiøs indflydelse under dennes første år i klosteret, og han hjalp Luther ud af hans tunge tanker. Dog var Staupitz langtfra nogen reformatorisk natur, og da Luthers evangeliske syn udfoldede sig, kunne han ikke følge med. Personligt samkvem vedblev der imidlertid at være mellem Staupitz og Luther.

Kilder 

  

Teologer fra Tyskland
Tyskere i 1400-tallet
Tyskere i 1500-tallet
Ivana Trump

Ivana Marie Trump (født Zelníčková den 20. februar 1949 i Gottwaldov (i dag Zlín), død 14. juli 2022) var en tjekkisk-født amerikansk forretningskvinde, forfatter, jetsetter og tidligere fotomodel. Hun var den tidligere amerikanske præsident Donald Trumps første hustru. Deres børn indgik i Trumps embedsstand under hans præsidentperiode.

Ivana Trump boede i Canada i 1970'erne før hun flyttede til USA, hvor hun fik flere fremtrædende stillinger i Donalds Trumps forretningsimperium.

Ivana og Donald Trump var prominente personligheder i New Yorks jetset op igennem 1980'erne. Parrets skilsmisse i 1992 fik betydelig mediedækning. Efter skilsmissen udviklede hun sine egne designlinjer inden for beklædning, smykker og skønhedsprodukter, der blev solgt via tv-shops. Hun var fra 1995 til 2010 redaktør på en brevkasse "Ask Ivana" i en tabloidavis og udgav i sit navn flere bøger om selvhjælp m.v. samt en selvbiografi Raising Trump.

Død 
Ivana Trump døde i sit hjem på Manhattan i New York City den 14. juli 2022. Hun blev fundet bevidstløs nedenfor en trappe. Hendes død blev offentliggjort af Donald Trump på Trumps app Truth Social.

Referencer

Eksterne henvisninger 

 

Personer fra USA
Donald Trump
Erhvervsfolk fra USA
Elmelund Skov

Elmelund Skov er en ny skov ved Odense, hvis  første træer blev plantet i 2002, og var i 2016 med sine 350 hektar den største enkeltstående danske skovplantning i 20 år, og den største skov i Odense Kommune. Skoven ligger nordvest for jernbanen og Tusindårsskoven, ved Bolbro i den sydvestlige udkant af Odense.

I september 2016 blev det besluttet at  opkøbe yderligere 140 hektar jord til skovrejsning. Den samlede udgift til opkøb og tilplantning forventes at blive cirka 30 millioner kroner, som finansieres af Vandcenter Syd, Odense Kommune og Naturstyrelsen.

Eksterne kilder og henvisninger

 Elmelund Skov  på odense.dk
 Elmelund Skov Overordnet plan  juli 2013 naturstyrelsen.dk

Odenses geografi
Skove i Danmark
Etableret i 2002
Ivanka Trump

Ivana Marie "Ivanka" Trump (30. oktober 1981 i Manhattan, New York) er en amerikansk model og iværksætter. Hun er Trump-imperiets egen ejendomsmægler, og er også kendt for at eje flere brands, herunder Ivanka Trump Fine Jewelry og Ivanka Trump Lifestyle Collection.

Hun bor i Kalorama i Washington D.C.

Biografi 
Ivanka Trump er datter af Donald Trump, og Ivana Marie Zelníčková, der blev skilt i 1991. Hun er barndomsven med Paris Hilton, Georgina Bloomberg og Chelsea Clinton.

Trump gik i skole på Chapin School i New York, indtil hun var 15 år gammel, hvorefter hun skiftede til Choate Rosmarin Hall i Wallingford. Efterfølgende gik hun på Georgetown University og the Wharton School ved University of Pennsylvania, hvor hun dimitterede i økonomi i 2004.

Trump har været gift med projektudvikler Jared Corey Kushner, siden 2009 , og har en datter og to sønner: datteren Arabella Rose Kushner (født 17. juli 2011) og sønnerne Joseph Frederick Kushner (født 14. oktober 2013) og Theodore James Kushner (født 27 marts 2016). Kushner er politisk fortrolig med Donald Trump.

Model 
Trump kom for første gang som model på forsiden af Seventeen i 1997, og var på dette tidspunkt allerede model for designere som Versace, Marc Bouwer, Thierry Mugler og mærker som Tommy Hilfiger og Sassoon Jeans. Hertil kom hun på forsiderne af flere fremtrædende tidsskrifter, herunder Stuff (august 2006, september 2007), Forbes, Golf Magasinet, Avenue Bladet, Elle Mexico og Harper' s Bazaar (oktober 2007).

I Maxim Hot 100 i 2007 stod hun på plads 83, og på den 84. plads på AskMen.kom-liste 2008.

Iværksætter 
Før Trump havde sin stilling som Executive Vice President hos Trump Organisation, var hun aktiv i Forest City Enterprises og Dynamic Diamond Corp. Her begyndte hun at designe sine egne smykker, og etablerede egen butik på Madison Avenue. Hun oprettede derudover yderligere egne designs af tasker og sko.

Hun trak sig i januar 2017 som direktør for The Trump Organisation og sine modefirmaer, og fungerer i dag som rådgiver og uofficiel førstedame i sin fars administration.

Publikationer 
 The Trump Card: Playing to Win in Work and Life (2009), Touchstone ()

Kilder

Eksterne henvisninger 

  
  
  
  
 Biography at Trump.com 
 Ivanka Trump – Fashion, Family & Lifestyle 
 Ivanka Trump – Jewelry Collection  
 Ivanka Trump – c-span.org 
 

Kvindelige forfattere i det 21. århundrede
Modeskabere fra USA
Tysk-amerikanere
Modeller fra USA
Erhvervsfolk fra USA
Tv-personligheder fra USA
The Trump Organization
Amerikanere i 1900-tallet
Amerikanere i 2000-tallet
Donald Trump
Ilda Kepic

Ilda Kepic (født 17. Januar 1995) er en dansk/montenegrinsk håndboldspiller, som spiller venstre back for ŽRK Budućnost Podgorica og Montenegros kvindehåndboldlandshold. Hun har tidligere spillet for VIF Mors, Skive fH, Randers HK, Vendsyssel Håndbold, TTH Holstebro og Skövde HF i Sverige.

Hun blev udtaget til landstræner Bojana Popović' trup ved VM i kvindehåndbold 2021 i Spanien, hvor det montenegrinske hold blev nummer 22.

Referencer

Kilder 

Håndboldspillere fra Vendsyssel Håndbold
Håndboldspillere fra Randers HK
Håndboldspillere fra Skive fH
Håndboldspillere fra ŽRK Budućnost
Håndboldspillere fra Danmark
UCI Women's World Tour 2017

UCI Women's World Tour 2017 var den anden udgave af UCI Women's World Tour.

For 2017-sæsonen bestod kalenderen af 21 cykelløb, hvilket var fire flere i forhold til 2016. To endagsløb, Amstel Gold Race og Liège-Bastogne-Liège, var blevet tilføjet kalenderen sammen med Ladies Tour of Norway og Holland Ladies Tour. Alle løb fra 2016 var med i 2017-kalenderen.

Løb

Placeringer

Referencer 

2017
Cykelløb i 2017
Joep Straesser

Joep Straesser (født 11. marts 1934 i Amsterdam, død 24. september 2004 i Loenersloot, Holland) var en hollandsk komponist, organist og musikolog.

Straesser studerede orgel og komposition på Amsterdams Musikkonservatorium hos bl.a. Ton de Leeuw. Han hører blandt nutidens betydningsfulde hollandske komponister. Han har skrevet 3 symfonier, orkesterværker, orgelstykker, kammermusik, korværker etc.

Udvalgte værker 

 Symfoni nr. 1 "Levende billeder" (1987-1988) (symfoniske scener fra operaen "om Erich M")
 Symfoni nr. 2 (1989) - for strygeorkester
 Symfoni nr. 3 (1991-1992) - for orkester
 "Pragtfuld isolation" (1995) – for orgel
 "Fodspor"(2003) – for orgel

Kilde 
 Om Joep Straesser på musicweb-international.com 
 Om Joep Straesser på www.bach-cantatas.com
 

Komponister fra Nederlandene
Organister
Personer fra Amsterdam